Det offisielle navnet i Serbia på det som idag er Republikken Kosovo er Kosovo og Metohija. Navnet blir imidlertid hovedsakelig brukt av serberne, mens kosovoalbanerne og representanter for FNs styrker bruker begrepet Kosovo om hele landet. I 1974 ble navnet Metohija avskaffet av det kommunistiske regimet i Jugoslavia på grunn av den religiøse betydningen, men ble gjeninnført av Slobodan Miloševićs regjering i 1989. Blant kosovoalbanerne kan betegnelsen «Metohija» bli ansett som et uttrykk for serbisk nasjonalisme.